### PD K A M E N J A K

### Korzo 40/I - RIJEKA

### tel: 051/331-212

|  |  |
| --- | --- |
| **Premužićeva staza (Zavižan - Rossijeva koliba - Alan)** | |
| nedjelja, 04.10.2020. | |
| **Polazak:** Jelačićev trg u 6 sati | **Povratak:** u večernjim satima |
| **Prijevoz:** autobus | **Cijena:**  90 kn (prijevoz) + 30 kn (ulaznica) |
| Opis:  Okupljanje na trgu bana Jelačića i polazak u 6:00. Vožnja po magistrali do parkirališta ispod planinarskog doma na Zavižanu, uz usputnu kavu i čaj.   Zavižan - Rossijeva koliba  Na Premužićevu stazu krećemo od Zavižana te nakon 2,5 sati hoda stižemo u Rožanske kukove i prve točke našeg izleta Rossijeve kolibe (1580 m). Uz nekoliko usputnih zaustavljanje za odmor i uživanje u pogledu, mogući su usponi na Veliki Zavižan (1676 m) i  Gromovaču (1676 m).  Rossijeva koliba - Planinarska kuća Alan  Nakon dužeg odmora u srcu Rožanskih kukova nastavljamo put prema drugom i završnom cilju našeg izleta planinarska kuća Alan (1340 m). Mogući usputni usponi su Crikvenu (1641 m) i Seravski vrh (1661 m) za još malo uživanja u prekrasnim pogledima.  Nakon odmora u planinarskoj kući i okolici ukrcavamo se u autobus i krećemo nazad u smjeru Rijeke, povratak planiran u večernjim satima.  Ukupna dionica izleta 16 km + usputni usponi na obližnje vrhove.  Premužićeva staza   Stazu je projektirao i gradio inženjer šumarstva Ante Premužić, strastveni planinar i zaljubljenik u ljepote Velebita. Kasnije su je, graditelju u čast, hrvatski planinari prozvali njegovim imenom. Izgrađena je u periodu od 1930. do 1933. godine.  Dio staze koju prolazimo u našem izletu nalazi se u nacionalnom parku Sjeverni Velebit. Ovo je ujedno za mnoge planinare i najljepši dio cijele Premužićeve staze jer se provlači kroz labirint Rožanskih kukova a vodi nas malo po sjevernim padinama (pogled na Liku), a malo po južnim padinama planine (pogled na more). Osim toga, ovo je i najviši dio staze (najviša točka staze je na 1620 m).  Uz stazu je postavljeno 26 poučnih ploča (poveznica na sadržaj ploča).  Napomena: Članska iskaznica HPS-a (za ostvarivanje popusta na ulaznice u NP Sjeverni Velebit). | |
| **Težina staze:** srednje teška staza (oko 6 do 7 sati hoda) | |
| **Oprema:** Osnovna planinarska oprema i ostala oprema ovisno o vremenskim uvjetima.  Hrana i voda (minimalno 3 litre vode) iz ruksaka.  Maskica u autobusu. | |
| **Vodič(i):** Robert Bilandžija +385(91) 6140-140 | |
| **Prijave i informacije:** u tajništvu Društva do30.09.2020. | |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.